La burjassotera Dolores Albentosa mostra els seus Retocs Fotogràfics en una exposició
2025-07-24

Del 25 d’abril al 9 de maig, una nova mostra d’Arts Plàstiques aterra a la Sala d’Exposicions de la Casa de Cultura de Burjassot. En este cas, la pintura deixa passe a l’edició fotogràfica de la mà de la burjassotera Dolores Albentosa, que presenta els seus Retocs Fotogràfics.

Dolores Albentosa va nàixer a Burjassot i, des de sempre, ha mostrat un gran interés per la tecnologia. Fruit d’eixe interés, i com que el saber no ocupa lloc, amb 73 anys complits, Dolores va aprendre a utilitzar diferents ferramentes per al tractament i edició de la imatge digital. Una passió que va descobrir llavors i que no ha deixat de cultivar, a base de treball i curiositat.

L’exposició Retocs fotogràfics és precisament una selecció de l’obra gràfica que Dolores ha creat i recopilat al llarg de sis anys de treball constant. El seu procés creatiu part de fotografies procedents de bancs d’imatges, que ella transforma amb llibertat i sensibilitat, donant lloc a composicions úniques i personals.

Els Retocs fotogràfics de Dolores Albentosa es podran contemplar en l’horari habitual de la Casa de Cultura, de dilluns a divendres, de 8.15 hores a 20.45 hores.